b'\n_START_ARTICLE_\nPausanias (maantieteilij\xc3\xa4)\n_START_PARAGRAPH_\nPausanias (m.kreik. \xce\xa0\xce\xb1\xcf\x85\xcf\x83\xce\xb1\xce\xbd\xce\xaf\xce\xb1\xcf\x82; 100-luku) oli antiikin kreikkalainen maantieteilij\xc3\xa4, joka eli Rooman vallan aikana. H\xc3\xa4net tunnetaan teoksestaan Kreikan kuvaus (Peri\xc4\x93g\xc4\x93sis t\xc4\x93s Hellados), joka on matkakuvaus h\xc3\xa4nen matkoistaan Manner-Kreikassa._NEWLINE_Kaikki tieto Pausaniaasta on per\xc3\xa4isin h\xc3\xa4nen teoksestaan. Pausanias oli luultavasti kotoisin Lyydiasta ja h\xc3\xa4n tunsi tarkasti V\xc3\xa4h\xc3\xa4n-Aasian l\xc3\xa4nsiosat. H\xc3\xa4n matkusti laajalti Rooman valtakunnan alueella, Kreikan lis\xc3\xa4ksi muun muassa Egyptiss\xc3\xa4, Syyriassa, Palestiinassa ja Italiassa, mukaan lukien Rooma. Pausaniaan teos kuvaa ennen kaikkea Attikan (Ateena) ja Peloponnesoksen (mm. Olympia) alueita, Joonian rannikkoa sek\xc3\xa4 muun muassa Delfoin. Maantieteellisen kuvauksen ohella Pausanias k\xc3\xa4sittelee teoksessaan erilaisia historiallisia ja uskonnollisia kohteita, arkkitehtuuria ja taidetta sek\xc3\xa4 paikkoihin liittyvi\xc3\xa4 historiallisia ja mytologisia tapahtumia.'